**Counter-Strike 2** on Valve Corporationin kehittämä ja julkaisema ensimmäisen persoonan ammuntapeli. Peli on julkaistu syyskuussa 2023. Peli oli saatavilla rajoitettuna testiversiona valikoiduille käyttäjille ennen varsinaista julkaisua.

Peli julkaistiin ilmaisena päivityksenä *Counter-Strike: Global Offensivelle*. Uusi peli käyttää Valven Source 2 -pelimoottoria. Täysi luettelo ominaisuuksia ilmoitetaan pelin julkaisun yhteydessä, mutta eräitä muutoksia ovat uudistetut kartat, savukranaattien toiminta, päivitystahdista (*tick-rate*) riippumaton pelaaminen ja uudistetut visuaaliset efektit ja ääniominaisuudet. Eräät kartat ovat uudistettuja Source 2 -pelimoottorin valaistukselle fysiikkaperusteiselle renderöinnille. Pelaajien omistamat esineet ja muut tiedot siirtyvät *Global Offensivesta* uuteen peliin.

Valve julkisti pelin 22. maaliskuuta 2023 julkaisemalla kolme videota Youtube-kanavalleen.

Pelaaminen
----------

*Counter-Strike 2:n* pelaaminen on pääpiirteittäin samanlaista kuin edeltäjänsä *Global Offensiven*. Suurin uudistus on kuitenkin Valven uusi Source 2 -pelimoottori, joka uudistaa pelissä muun muuassa savuja. Savuja voi häiviyttää ampumalla niitä aseella tai heittämällä käsikranaatin, minkä lisäksi ne reagoivat valoon ja ympäristöön. Lisäksi ne näkyvät identtisinä jokaiselle pelaajalle. *CS 2:n* grafiikkaa sekä äänimaisemaa on päivitetty ja osa aseista pitää erilaista ääntä kuin aiemmin.

### Pelitilat

*Counter-Strike 2:ssa* on viisi eri virallista pelitilaa, jotka ovat deathmatch, rento, asetoveri, kilpailullinen, premier-tila ja arms race.

#### Kilpailullinen

Kilpailullisessa pelitilassa pelaa vastakkain kaksi viiden pelaajan joukkuetta, joiden puolet vaihtuvat pelin aikana 12 kierroksen jälkeen. Terroristien tavoitteena on kuljettaa pommi räjähdepaikalle ja saada se räjäytettyä. Erikoisjoukkojen tehtävänä on taas estää pommin räjäyttäminen. *Global Offensivesta* poiketen *CS 2:ssa* jokaiselle kartalle on käytössä oma taitotaso.

#### Premier-tila

Premier-tila on perusperiaatteeltaan samanlainen kuin kilpailullinen tila, mutta taitotasojen puolesta pelaajan taitoa pelitilassa määrittävät pisteet, joita pelaajalla voi olla nollasta yli 30 000. Pisteet määrittävät värin, jotka kertovat pelaajan taitotason.

| Premier-tilan pistejärjestelmä |
| --- |
| Pisteet | Väri |
| 0 – 4 999 | Harmaa |
| 4 999 – 9 999 | Vaaleansininen |
| 9 999 – 14 999 | Sininen |
| 14 999 – 19 999 | Violetti |
| 19 999 – 24 999 | Vaaleanpunainen |
| 24 999 – 29 999 | Punainen |
| 30 000+ | Keltainen |

#### Deathmatch

Deathmatch on pelimuoto, jossa pelaajan ainoa tavoite on tappaa vihollisia. Pelaaja, joka tappaa eniten vihollisia kymmenen minuuttia kestävän ottelun aikana, voittaa sen.

#### Rento

Rento on pelimuoto, jossa voi pelata maksimissaan 20 pelaajaa. Pelaajat jakautuvat puoliksi eri joukkueisiin ja yrittävät voittaa ottelun. Pelitilassa ei ole taitotasoja, joten se soveltuu hyvin esimerkiksi uusien karttojen opetteluun.

#### Asetoveri

Asetoveri on kilpailullisen tilan kaltainen pelimuoto, mutta pienemmällä kartalla ja kummallakin joukkueella on vain kaksi pelaajaa. Pelin voittaa yhdeksästä erävoitosta.

#### Arms Race

Arms Race on pelimuoto, jossa aseet vaihtuvat kun pelaajat saavat tappoja. Viimeinen ase on kultainen puukko jolla saatuaan tapon pelaaja voittaa pelin.

### Skinit

Skinit eli virtuaaliesineet ovat pelissä lähinnä kosmeettista sisältöä antavia esineitä, joita pelaaja voi avata laatikoista, saada palkinnoksi ansiokkaasta pelaamisesta tai ostaa muilta pelaajilta. Skinejä on eritasoisia ja niiden harvinaisuus sekä sen myötä hinta vaihtelevat suuresti. Skinit eivät vaikuta pelinsisäiseen suoriutumiseen tai pelimekaniikkoihin, vaan muokkaavat kosmeettisesti esimerkiksi aseen tai puukon ulkonäköä. Skineissä on useita ominaisuuksia, kuten taso, harvinaisuusluokka, kuvio ja kuluma, jotka vaikuttavat esineen kysyntään ja arvoon. Kallein ostotarjous yksittäisestä virtuaaliesineestä on noin 1,2 miljoonaa euroa.

Kehitys ja julkaiseminen
------------------------

Pelaajien keskuudessa oli kiertänyt huhuja uudesta pelistä jo kauan ennen *Counter-Strike 2:n* julkaisua. Helmikuussa 2023 uusi peli lähes varmistui, kun Twitterissä virallisen Counter-Strike: Global Offensive -tilin bänneri vaihdettiin. Aluksi peliä pystyi pelaamaan vain rajoitetussa Beta-versiossa Dust II -kartassa. Valve pyrki löytämään Beta-verion avulla mahdollisia bugeja tai muita virheitä, joita se voisi korjata ennen virallista julkaisua. Beta-versioon valittiin päivittäin lisää pelaajia ja Valven mukaan pelaajien valintaan vaikuttivat peliaika Valven virallisilla palvelemilla, "trust factor" ja Steam-tilin taso.

Elokuuhun mennessä vain murto-osa pelaajista oli päässyt kokeilmaan peliä. Sanottiin, että Valve oli antanut yhdestä kolmelle prosentille pelaajista mahdollisuuden Beta-version kokeiluun. Elokuussa Valve ei ollut kertonut vielä virallista julkaisuaikaa, mutta takarajaksi annettiin 23. syyskuuta, sillä Yhdysvaltojen kalenterissa terminen kesä jatkuu tuohon päivään asti. Moni piti ratkaisua loogisena, sillä Valven pääkonttori sijaitsee Yhdysvalloissa.

Lopullinen versio pelistä julkaistiin 28. syyskuuta. Pelaajien omistamat skinit ja muut esineet siirtyivät automaattisesti *CS2:een*.

Vastaanotto
-----------

### Kriitikot

Metacriticin sivuilla Counter-Strike 2 on ansainnut kahdeksan ammattilaiskriitikon antamista pisteistä keskiarvona 81/100 pistettä.

### Ammattilaispelaajat

Ammattilaispelaajat ovat antaneet hyvin erilaisia mielipiteitä *CS2:een* liittyen. Esimerkiksi suomalaisen ENCE eSportsin kapteeni Snappi puhui uudesta pelistä pettyneeseen sävyyn. Hänen mukaansa pelissä on useita ongelmia, mutta totesi, että ammattilaispelaajana hänen on pakko tottua siihen. Kanadalaispelaaja Twistzz taas suhtautui peliin neutraalisti ja ajatteli tarpeellisten päivitysten myötä sen olevan parempi kuin edeltäjänsä. G2:ssa pelaava NiKo toivoo Valvelta nopeaa reagoimista pelaajien palautteeseen. Monien ammattilaisten mukaan kierrosmäärän alentaminen oli huono ratkaisu.

Turnaukset
----------

Ensimmäinen ammattilaisottelu aloitettiin lokakuussa 2023 Intel Extreme Masters Sydney -turnauksen puitteissa. Ensimmäiset Counter-Strike 2:n major-turnaukset järjestettiin 21.–31. maaliskuuta 2024 Kööpenhaminassa Tanskassa. Turnauksen voitti Natus Vincere.

Lähteet
-------

1. ↑  <Liam Dawe: Counter-Strike 2 is out now with Linux support *gamingonlinux.com*.  27.9.2023. Viitattu 28.9.2023. (englanniksi)
2. 1 2 3 4  Ed Nightingale: Counter-Strike 2 is official, coming summer 2023 *eurogamer.net*.  22.3.2023. Viitattu 24.3.2023. (englanniksi)
3. ↑  Edwin Evans-Thirlwell: Counter-Strike 2 is live and free-to-play on Steam right now *rockpapershotgun.com*.  27.9.2023. Viitattu 28.9.2023. (englanniksi)
4. ↑  Valve: Counter-Strike 2: Moving Beyond Tick Rate *Youtube*.  22.3.2023. Viitattu 22.3.2023.
5. ↑  Valve: Counter-Strike 2: Leveling Up The World *Youtube*.  22.3.2023. Viitattu 22.3.2023.
6. ↑  Valve: Counter-Strike 2: Responsive Smokes *Youtube*.  22.3.2023. Viitattu 22.3.2023.
7. ↑  Counter-Strike 2 *counter-strike.net*. Viitattu 22.3.2023.
8. ↑  Nico Hartikainen: Video: Pelitähti otti heti ilon irti CS2:n tärkeästä muutoksesta – "Muuttaa koko pelin!" *Ilta-Sanomat*.  25.3.2023. Viitattu 21.10.2023.
9. ↑  Counter-Strike 2: Mullistava muutos savukranaatteihin *Pelaajat.com*.  22.3.2023. Viitattu 21.10.2023.
10. ↑  Counter-Strike 2 julkaistiin eilen - pelaajat ja turnausjärjestäjät reagoivat välittömästi *www.v2.fi*. Viitattu 21.10.2023. (englanniksi)
11. ↑  Annie Thelen: What game modes does CS2 have? *wepc.com*. Viitattu 21.10.2023.
12. 1 2 3 4  CS2: All Game Modes Explained *EarlyGame*. Viitattu 21.10.2023. (englanniksi)
13. ↑  CS2 ratings explained: Premier ranks & CS rating in Counter-Strike 2 *Dexerto*. Viitattu 21.10.2023. (englanniksi)
14. ↑  Everything You Need To Know About CS2 Skin Wear *CSGOSKINS.GG*. Viitattu 21.10.2023. (englanniksi)
15. ↑  Top 3 Kalleinta Counter Strike-esinettä *cskeisari.fi*.  9.1.2024. Viitattu 9.1.2024.
16. ↑  Counter-Strike 2 on odotetuimpia pelejä, ja päivityksistä tihkuu tietoa: huijaaminen vaikeampaa, kartat kauniimpia ja äänet todellisempia *Yle Uutiset*.  27.3.2023. Viitattu 21.10.2023.
17. ↑  Näin pääset pelaamaan Counter-Strike 2:n beta-versiota – Kaikille avoin kokeilu on jo käynnissä *Pelaajat.com*.  22.3.2023. Viitattu 21.10.2023.
18. ↑  Pelaajat ovat odottaneet Counter-Strike 2:ta kiihkeästi jo kuukausia, mutta julkaisupäivä on suuri mysteeri *Yle Uutiset*.  14.8.2023. Viitattu 21.10.2023.
19. ↑  Nico Hartikainen: Counter-Strike 2 julkaistiin viimein – pelattavissa ilmaiseksi, tämä kaikki on uutta *Ilta-Sanomat*.  28.9.2023. Viitattu 21.10.2023.
20. ↑  Counter-Strike 2 critic reviews *www.metacritic.com*. Viitattu 21.10.2023. (englanniksi)
21. ↑  SNAPPI: "CS2 IS REALLY BAD AT THE MOMENT, BUT IT'S OUR JOB TO ACCEPT IT AS PROFESSIONAL PLAYERS" *hltv.org*. Viitattu 21.10.2023.
22. ↑  Twistzz about CS2: "By the end of whatever updates need to happen, cs2 will be better than CS:GO" *bo3.gg*. Viitattu 21.10.2023.
23. 1 2  Uusi Counter-Strike 2 -päivitys sai pelaajat takajaloilleen – "Vaikuttaa vitsiltä" *Ilta-Sanomat*.  18.10.2023. Viitattu 21.10.2023.
24. ↑  PGL CS2 Major Copenhagen 2024 overview *hltv.org*. Viitattu 2.4.2024. (englanniksi)
25. ↑  Stubbs, Mike: NAVI Wins The First ‘Counter-Strike 2’ Major In Copenhagen *Forbes*.  31.3.2024. Viitattu 2.4.2024. (englanniksi)

Aiheesta muualla
----------------

* counter-strike.net

Valve Corporationin kehittämät videopelit

|  |  |
| --- | --- |
| *Half-Life* | 
* Half-Life
	+ Opposing Force
	+ Blue Shift
	+ Decay
* Half-Life 2
	+ Episode One
	+ Episode Two
	+ Deathmatch
	+ Lost Coast
* Half-Life: Alyx

 |
| *Counter-Strike* | 
* *Counter-Strike*
* *Counter-Strike: Condition Zero*
	+ *Deleted Scenes*
* *Counter-Strike: Source*
* *Counter-Strike: Global Offensive*
* *Counter-Strike 2*

 |
| *Day of Defeat* | 
* *Day of Defeat*
* *Day of Defeat: Source*

 |
| *Team Fortress* | 
* *Team Fortress Classic*
* *Team Fortress 2*

 |
| *Left 4 Dead* | 
* *Left 4 Dead*
* *Left 4 Dead 2*

 |
| *Portal* | 
* *Portal*
* *Portal 2*
	+ *Sixense Perceptual Pack*

 |
| Muut | 
* *Deathmatch Classic*
* *Ricochet*
* *The Orange Box*
* *Dota 2*

 |